Gesin sterf in gru-ongelukFoto: www.looklocal.co.za Michael Priebe (49), sy vrou Kim (48) en hulle twee seuns Russell (23) en Gerard (21), is in ŉ gru-ongeluk dood terwyl hulle op pad was met vakansie. LookLocal berig die gesin was Vrydagmiddag op pad na God’s Window vir die naweek toe die ongeluk buite Sabie plaasgevind het. Die gesin is van Benoni aan die Oos-Rand. Volgens Otto Mohr, ŉ ooggetuie, het ŉ ander motor teen ŉ hoë spoed teen die Priebe’s se voertuig gebots. Die bestuurder van die motor is ook in die ongeluk dood. Die Priebe’s se motor het aan die brand geslaan en ondanks pogings deur omstanders om die vlamme te blus het die vier lede van die gesin onherkenbaar verkool. Die Priebe’s gesin sal op 4 September begrawe word.